Epsteinen artxiboak

Epsteinen artxiboak, lehen Jeffrey Epsteinen bezeroen zerrenda edo Epstein zerrenda bezala ezagutzen zirenak, FBIk Jeffrey Epsteini buruz dituen dokumentuen multzoa dira, 300 GB datu guztira. Guztira, 6 milioi dokumentu, irudi eta bideo baino gehiago ditu, Jeffrey Epstein ekonomialari estatubatuarraren jarduera kriminalak zehaztuz. Delinkuente pedofilo aberats horrek, ustez, haurren sexu-trafikoaren biktima izan diren haurrak erabiltzen eta ematen zizkien bere lagunei eta bezeroei horretako moldatuta zuen Little Saint James uhartean.

Dokumentu horien artean daude kontaktu-liburuxka, hegazkinen hegaldi-erregistroak eta dokumentu judizialak. Horien artean dago, halaber, «Epsteinen liburu beltza» edo «Epsteinen liburu beltz txikia», 97 orrialdeko liburu bati erreferentzia egiten diona, langile ohi batek 2005ean Epsteinen egoitzatik hartu eta ondoren saltzen saiatu zena. Bertan izen, telefono-zenbaki, mezu elektroniko eta helbide pertsonalak daude.

 Nor zen Epstein? 
Epstein finantzari diruduna zen. Hainbat adingaberi sexu abusuak egiteagatik 45 urteko kartzela zigorra eskatu zuten harentzat, eta epaiketa abiatu aurretik, bere buruaz beste egin omen zuen New Yorkeko kartzela batean, 2019ko abuztuaren 10ean, ziegan, maindire bat lepoan lotuta zuela. Epstein eta Donald Trump lagun minak ziren, eta lagunaren sexu abusuen berri izatea leporatu izan diote AEBetako presidenteari.

Argitaratu diren artxiboek Epsteinen heriotzari buruzko ikertzaileen arteko mezu elektronikoak jasotzen zituzten, ikertzaile baten behaketa barne, bere azken komunikazioa ez zela suizidio oharra ematen esanez. Dena dela, ikerketa askoren arabera, Epsteinen heriotza suizidioa izan zen.

 Datuak plazaratzeko prozesua 
2024ko presidentetzarako kanpainan, Donald Trumpek Epsteinen artxiboak argitaratzeko ideia iradoki zuen, baina presidente izendatu ostean, artxiboen existentzia gezurra zela esan zuen, Alderdi Demokratako kideen distrakzio politikorako maniobra bat, eta ez zegoela zerrendarik. Trump bera, ordea, FBIren dokumentazioan agertzen da era nabarmenean.

2025eko azaroaren 18an, Estatu Batuetako Ordezkarien Ganberak Epstein Artxiboen Gardentasun Legea onartu zuen aldeko 427 botorekin eta kontrako bakar batekin; Estatu Batuetako Senatuak, ondoren, aho batez onartu zuen artxiboak publikoan agertzeko. Trumpek biharamunean sinatu zuen lege-proiektua.

Ameriketako Estatu Batuetako Justizia Departamentuak Epsteinen artxibo kopuru txiki samarra argitaratu zuen legearen epemuga baino lehen, hau da, 2025eko abenduaren 19a baino lehen, eta horrek kritika ugari eragin zituen. 2026ko urtarrilaren 30ean 3,5 milioi orrialde argitaratu ziren, 2.000 bideo eta 180.000 irudi barne.

Justizia Sailak onartu zuen 6 milioi orrialde baino gehiago Epstein Artxiboen Gardentasun Legearen arabera publiko egin beharko liratekeela, baina urtarrilaren 30eko argitalpena azkena izango zela eta legezko betebeharrak bete zituela adierazi zuen.https://www.reuters.com/world/us/trumps-justice-department-releases-new-cache-jeffrey-epstein-files-2026-01-30/

 Dokumentuetan agertzen diren pertsonalitate batzuk 
Dokumentuetan agertzeak ez ditu aktibitate deliktiboak adierazten, Epsteinekin izandako harremanak baizik.
 Woody Allen
 Bill Clinton
 Donald Trump
 José María Aznar
 Juan Carlos Borboikoa
 Elon Musk
 Michael Jackson
 Steve Bannon
 Thorbjørn Jagland
 Ehud Barak
 Noam Chomsky
 Deepak Chopra
 George Church
 David Copperfield
 Bill Gates
 Sarah Ferguson
 Stephen Hawking
 Andrés Pastrana
 Reid Hoffman
 Andrew Mountbatten-Windsor
 Ariane de Rothschild

 Erreferentziak 

 Kanpo estekak 
 Beñat Mujika: "Eskandalua boterearen armiarma sarean", Berria, 2026/02/07.
 : Justizia Sailak Ikuskapen Batzordeari emandako Epstein gaineko erregistroak.
 : COURIER bildutako Epstein ondarean 20.000 dokumentu, Estatu Batuetako Ordezkarien Ganberako Gainbegiratze Batzordeak argitaratuak 2025eko azaroaren 12an, kontsulta errazeko biltegi batean.
 : Justizia Sailak argitaratutako dokumentuak.

Kategoria:Jeffrey Epstein
Kategoria:Donald Trumpen bigarren lehendakaritza
Kategoria:Kriminalitatea Ameriketako Estatu Batuetan
Kategoria:Bortxaketak
Kategoria:Haurren sexu abusuak
Kategoria:Prostituzioa Ameriketako Estatu Batuetan
Kategoria:Gizaki trafikoa
Kategoria:Miami
Kategoria:Pedofilia
Kategoria:Sexu-eskandaluak
Kategoria:2026 Ameriketako Estatu Batuetan